गुड़गांव| रियल स्टेट कंपनी के निदेशक अमित यादव ने खेड़कीदौला थाना पुलिस में शिकायत दी है कि शिकोपुर गांव में वर्ष 2009 में जमीन का सौदा हुआ था। पीड़ित का कहना है कि नूंह निवासी जगमान सिंह व शिकोपुर निवासी महाबीर सिंह काे 2.77 करोड़ रुपए दिए गए थे। आरोपी पहले कंपनी में काम करते थे। कुछ दिन बाद कंपनी से काम छोड़ने पर जमीन का सौदा अन्य पार्टी को कर दिया। शिकायत पर आर्थिक सेल ने जांच के बाद शनिवार को खेड़कीदौला थाना पुलिस ने केस दर्ज कर लिया है। पुलिस का कहना है कि मामले की तह तक जाने के बाद दोषियों के खिलाफ कार्रवाई की जाएगी।